लक्ष्य हासिल करने के लिए अनुशासन और निष्ठा अहम
बीकानेर | छात्रोंको अपने विचारों में ऊंची सोच रखनी चाहिए। जितना बड़ा सोचेंगे उतने ही बड़े-बड़े काम होंगे। यह बात संभागीय आयुक्त सुवालाल ने कही। अवसर था कृषि महाविद्यालय में छात्र संगठन युवा कृषक संघ के कार्यालय का उद्घाटन समारोह का। मुख्य अतिथि सुवालाल ने कहा कि छात्र देश का भविष्य है। कोई भी लक्ष्य हासिल करन के लिए अनुशासन और निष्ठा जरुरी है। विशिष्ट अतिथि मेडिकल कॉलेज के प्राचार्य डॉ.आर.पी.अग्रवाल ने कहा कि छात्रों को अपने जीवन का सकारात्मक ध्येय बनाना चाहिए। समारोह के अध्यक्ष कुलपति प्रो.बी.आर.छींपा ने कहा कि छात्रों को अपने विचारों में सामाजिक सोच रखनी चाहिए। इससे पूर्व अतिथियों ने कार्यालय का उद्घाटन किया। युवा कृषक संघ के अध्यक्ष सत्यनारायण रैगर ने कहा कि संगठन की पूरी कार्यकारिणी कॉलेज के विकास में सकारात्मक भागीदारी निभाएगी। समारोह में कॉलेज अधिष्ठाता डॉ.आई.जे.गुलाटी, डॉ.बृजेंद्र त्रिपाठी, अनुसंधान निदेशक डॉ.गोविंद सिंह, डॉ.दीपाली धवन, डॉ.आई.पी.सिंह, डॉ.वाई.सुदर्शन आदि शामिल हुए।
hin_Deva hin_Deva